# ŠILUTĖS RAJONO SAVIVALDYBĖS

# TARYBA

**SPRENDIMAS**

**DĖL PRITARIMO ĮGYVENDINTI PROJEKTĄ „SPORTO KOMPLEKSO, ESANČIO ŠILUTĖJE, GLUOSNIŲ G. 13B, MODERNIZAVIMAS”**

2020 m. vasario d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lietuvos Respublikos švietimo, mokslo ir sporto ministro 2019 m. vasario 14 d. įsakymu Nr. V-123 „Sporto rėmimo fondo lėšomis finansuojamų sporto projektų, skirtų esamų sporto bazių plėtrai, priežiūrai ir remontui“ patvirtintomis finansavimo ir administravimo taisyklėmis, bei atsižvelgdami į Lietuvos Respublikos švietimo, mokslo ir sporto ministro 2019 m. lapkričio 29 d. įsakymu Nr. V-1415 Centrinės projektų valdymo agentūros gautą kvietimą „Kvietimas teikti paraiškas 2020 metų sporto rėmimo fondo lėšomis finansuojamiems projektams, skirtiems esamų sporto bazių plėtrai, priežiūrai ir remontui, atrinkti“, Šilutės rajono savivaldybės taryba n u s p r e n d ž i a:

1. Pritarti projekto „Sporto komplekso, esančio Šilutėje, Gluosnių g. 13B, modernizavimas“ įgyvendinimui.

2. Prisidėti prie projekto finansavimo ne mažiau kaip 10 proc. visų tinkamų finansuoti projekto išlaidų bei užtikrinti netinkamų finansuoti, tačiau šiam projektui įgyvendinti būtinų išlaidų apmokėjimą ir tinkamų finansuoti išlaidų dalį, kurių nepadengia projektui skiriamos finansavimo lėšos.

3. Patvirtinti, kad projekte numatytos išlaidos nebuvo finansuotos ES struktūrinių fondų, kitų ES finansinės paramos priemonių ar kitos tarptautinės paramos lėšų.

4. Užtikrinti investicijų tęstinumą 5 metus po projekto finansavimo pabaigos.

5. Įgalioti Administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją pasirašyti visus su projektu susijusius dokumentus.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |
| --- | --- | --- | --- |
| Virgilijus Pozingis | Dalia Rudienė Remigijus Budrikas  | Arvydas Bielskis | Vita Stulgienė |
| 2020-02- | 2020-02- 2020-02-10 | 2020-02-10 | 2020-02-11 |

Parengė

Indrė Peteraitytė-Nausėdienė

2020-02-10

**ŠILUTĖS RAJONO SAVIVALDYBĖS ADMINISTRACIJOS**

**PLANAVIMO IR PLĖTROS SKYRIUS**

**AIŠKINAMASIS RAŠTAS**

**DĖL TARYBOS SPRENDIMO PROJEKTO „DĖL PRITARIMO įgyvendinti projektą „sporto komplekso esančio šilutėje, gluosnių 13b, modernizavimas“**

2020 m. vasario 10 d.

Šilutė

|  |
| --- |
| 1. **Parengto projekto tikslai ir uždaviniai:**

Savivaldybės tarybai pritarus įgyvendinti projektą „Sporto komplekso esančio Šilutėje, Gluosnio g. 13b, modernizavimas“ bus teikiama paraiška Centrinei projektų valdymo agentūrai (kvietimą organizuojanti viešoji įstaiga) pagal Lietuvos Respublikos švietimo, mokslo ir sporto ministro 2019 m. lapkričio 29 d. įsakymu Nr. V-1415 gautą kvietimą „Kvietimas teikti paraiškas 2020 metų sporto rėmimo fondo lėšomis finansuojamiems projektams, skirtiems esamų sporto bazių plėtrai, priežiūrai ir remontui, atrinkti“, kad būtų gautas finansavimas minėto projekto įgyvendinimui. Projekto finansavimas – konkurso būdu.Projekto tikslas – Modernizuoti sporto bazę esančią Šilutėje, Gluosnių g. 13 b, pritaikyti ją tikslinėms grupėms. |
| 1. **Kaip šiuo metu yra sureguliuoti projekte aptarti klausimai.**

Šiuo metu yra gautas Centrinės projektų valdymo agentūros kvietimas teikti paraiškas“Kvietimas teikti paraiškas 2020 metų sporto rėmimo fondo lėšomis finansuojamiems projektams, skirtiems esamų sporto bazių plėtrai, priežiūrai ir remontui, atrinkti“. Paraiškos teikiamos iki 2020 metų kovo 2. Aptarta, kad VŠĮ „Šilutės sportas“ ir „Šilutės rajono neįgaliųjų draugija“ bus projekto partneris. |
| 1. **Kokių pozityvių rezultatų laukiama.**

Projekto įgyvendinimo metu numatoma tvarkyti sporto salę (keisti grindis, apšildyti salę, keisti stogą, įsigyti įrangos). Bus sutvarkyti persirengimo kambariai, dušai, patalpos pritaikytos neįgaliesiems. Sporto bazės sutvarkymas padidins prieinamumą tikslinėms grupėms (neįgaliesiems, vaikams, jaunimui, bendruomenei) jie bus suinteresuoti tapti aktyvesniais, tikimasi sportuojančių asmenų skaičiaus padidėjimas.  |
| 1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Nenumatoma. |
| 1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Netaikoma. |
| 1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***

Antikorupcinis vertinimas nereikalingas. |
| 1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

 Pagal Lietuvos Respublikos švietimo, mokslo ir sporto ministro 2019 m. vasario 14 d. įsakymu Nr. V-123 (aktuali redakcija 2019 m. lapkričio 29 įsakymas Nr. V-1412) patvirtintas „Sporto rėmimo fondo lėšomis finansuojamų sporto projektų, skirtų esamų sporto bazių plėtrai, priežiūrai ir remontui“ finansavimo ir administravimo taisykles, 12 punktą, projektui įgyvendinti prašomų skirti Fondo lėšų suma negali būti mažesnė kaip 8 000 Eur ir negali būti didesnė kaip 450 000 Eur. Pagal 11 punktą projekto vykdytojai ir (arba) partneriai turi prisidėti prie projekto nuosavomis lėšomis ar kitų šaltinių lėšomis (toliau – nuosavos lėšos) ne mažiau kaip 10 procentų nuo bendros projekto vertės, nurodytos projekto sąmatoje.  |
| 1. **Projekto autorius ar autorių grupė.**

 Planavimo ir plėtros skyriaus vyriausioji specialistė Indrė Peteraitytė-Nausėdienė  |
| 1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Sporto bazė, Sporto komplekso esančio Šilutėje, Gluosnių g. 13b. modernizavimas. |
| 1. **Kiti, autorių nuomone, reikalingi pagrindimai ir paaiškinimai.**

Nėra. |
|  |

|  |
| --- |
| Planavimo ir plėtros skyriaus vyriausioji specialistė Indrė Peteraitytė-Nausėdienė |